মণিপুরের বিতর্কিত অডিও টেপের ফরেনসিক তৈরি, সুপ্রিম কোর্টকে জানাল কেন্দ্র

ওয়েব ডেস্ক: মণিপুরের প্রাক্তন মুখ্যমন্ত্রী বীরেন সিংয়ের (Biren Singh) বিতর্কিত ভাষণের অডিও টেপ সংক্রান্ত ফরেনসিক রিপোর্ট তৈরি, সুপ্রিম কোর্টকে (Supreme Court) জানাল কেন্দ্রীয় সরকার (Union Government)।

মণিপুরের (Manipur) জাতিগত হিংসার পরিপ্রেক্ষিতে প্রাক্তন মুখ্যমন্ত্রী বীরেন সিংয়ের ভাষণের ভূমিকা সম্পর্কিত অডিও টেপের ফরেনসিক রিপোর্ট মুখবন্ধ খামে পেশ করা হবে। এমন কেন্দ্রীয় বক্তব্যের পরিপ্রেক্ষিতে ৫ মে থেকে শুরু হওয়া সপ্তাহে মামলাটির শুনানির আশ্বাস প্রধান বিচারপতির ডিভিশন বেঞ্চের। উল্লেখ্য, একটি কুকি সংগঠন দ্বারা ওই অডিও ক্লিপের আদালত নিয়ন্ত্রিত তদন্তের আবেদনে মামলা।

আরও পড়ুন: নেই জল, রাস্তা, স্কুল, স্বাস্থ্যকেন্দ্র! গুজরাত মডেলের বাস্তব চিত্র

সংগঠনটির দাবি বেসরকারি এক ফরেনসিক ল্যাবের রিপোর্ট অনুযায়ী ওই অডিও ক্লিপটি সঠিক। অর্থাৎ সেখানে কোনও কারচুপি নেই। যদিও ফেব্রুয়ারি মাসে আদালত কেন্দ্রীয় ফরেনসিক সায়েন্স ল্যাবরেটরির কাছ থেকে এই প্রসঙ্গে রিপোর্ট তলব করে।

প্রসঙ্গত, প্রায় দুই বছর সেখানে জাতিগত হিংসা চলার পর ফেব্রুয়ারি মাসেই মণিপুরে রাষ্ট্রপতি শাসন জারি হয়। তার আগে বীরেন সিং পদত্যাগ করেন।